stanford-oval/wikipedia huggingface dataset:
Øvre Årdal

| Øvre Årdal |
| --- | --- |

 Øvre Årdal
 Koordinaatit: 61°18′31″N, 7°48′10″E 
Valtio:  Norja
Lääni:  Vestland
Kunta:  Årdal
Pinta-ala:  
 – Maa:  1,9 km²
Väkiluku (2023):  3 082
 – Väestötiheys:  1 622,1 as./km²
Infobox OKVirheellinen NIMI-arvo: 
Øvre Årdal on taajama Årdalin kunnassa Vestlandin läänissä Norjassa. Taajaman pinta-ala on 1,9 neliökilometriä ja asukasluku 3 082 vuonna 2024. Øvre Årdalissa on Norsk Hydron alumiinitehdas.
Aiheesta muualla

Kuvia tai muita tiedostoja aiheesta Øvre Årdal Wikimedia Commonsissa
Álvaro Noboa

Álvaro Noboa (s. 1. marraskuuta 1950) on ecuadorilainen liikemies ja poliitikko. Banaanikaupalla vaurastunut Noboa on maan rikkain mies. Hän on pyrkinyt maan presidentiksi 1998, 2002, 2006, 2009  ja 2013. Vuoden 2013 vaaleissa hän sai neljä prosenttia äänistä.
Noboa on käynyt vuosien varrella useita pitkällisiä oikeustaisteluita. Hänen isänsä ei jättänyt hänelle perinnöksi osuutta perheen yhtiöstä, mutta Álvaro Noboa sai lopulta oikeusteitse puolet yhtiöstä. Syyte seksuaalisesta ahdistelusta päättyi sovitteluun. Viime vuosina hänen yhtiötään on syytetty verovilpistä kun taas Noboa on syyttänyt verottajaa ajojahdista.
Noboan perheyhtymä koostuu kaikkiaan 110 tytäryhtiöstä, ja se on Ecuadorin suurin konserni. Se on Ecuadorin suurin ja maailman viidenneksi suurin banaanien tuottaja, ja hallitsee noin 4 % maailman banaanikaupasta. Yhtiön tuotemerkki on "Bonita".
Noboaa on syytetty työntekijöiden oikeuksien polkemisesta ja Noboa Groupin työntekijöitä on erotettu ammattiyhdistysliikkeissä toiminnan vuoksi, ja lakkoilevia työläisiä pahoinpidelty. Noboaa on syytetty myös lapsityövoiman käytöstä.
Hän on perustamansa Partido Renovador Institucional de Acción Nacionalin (PRIAN) johtaja erottuaan keskustaoikeistolaisesta Partido Roldosista Ecuatorianosta (PRE).
Noboan puoliso Anabella Azín on toiminut Ecuadorin parlamentissa, ja heidän poikansa Daniel Noboa valittiin lokakuussa 2023 Ecuadorin presidentiksi.
Øvre Rendalin kirkko

| Øvre Rendalin kirkko Øvre Rendal kirke |
| --- | --- |
 Kirkko vuonna 2007.
Sijainti:  Rendalen, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1759
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Øvre Rendalin kirkko (norj. Øvre Rendal kirke) on Rendalenin kunnassa Innlandetin läänissä Norjassa sijaitseva puinen ristikirkko vuodelta 1759.
Aiheesta muualla

Kuvia tai muita tiedostoja aiheesta Øvre Rendalin kirkko Wikimedia Commonsissa
Zwinger

Zwinger Carcassonnessa.
Zwinger (saks.) on keskiaikaisten kaupunkien tai linnojen kehämuurien välinen kiertokäytävä, jota paikoin pihamaiseksi väljennettynä käytettiin esimerkiksi ritarien aseharjoituksiin, metsäneläin-, etenkin karhutarhana (Bärenzwinger), myllyn paikkana, kasvi- ja peltomaanakin.
Aiheesta muualla

Kuvia tai muita tiedostoja aiheesta Zwinger Wikimedia Commonsissa
Ämyrilinna

Ämyrilinna on paikka J. R. R. Tolkienin luomassa kuvitteellisessa Keski-Maassa. Se oli suuri Rohanin linnoitus Helmin syvänteessä, jonka rakentamista johti Helm Vasarakoura.
Zakspeed 891

| Zakspeed 891 |
| --- | --- |

Talli:   Zakspeed
Suunnittelija(t):   Gustav Brunner
Kuljettajat:  34.  Bernd Schneider 35.  Aguri Suzuki
Teknisiä tietoja
Renkaat:  P Pirelli
Moottori:  Yamaha
Kilpailuhistoria
Debyytti:  Brasilian GP 1989
Kilpailuja:  16 (2 lähtöä)
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Australian GP 1989
Zakspeed 891 on Formula 1 -talli Zakspeedin käyttämä auto kaudella 1989. Autolla kilpailivat Bernd Schneider ja Aguri Suzuki.
Kaudelle 1989 muutettujen sääntöjen vuoksi Zakspeed joutui tekemään merkittäviä muutoksia autoihinsa. Suunnittelija Gustav Brunner ja komposiittipuolen asiantuntija Nino Frisson tekivät Zakspeed 891 -mallista ketterämmän ja sulavamman korin ja rungon osalta. Pakotettu induktio (engl. Forced induction) moottorissa oli kielletty, minkä vuoksi Zakspeed käytti oman nelisylinterisen moottorinsa sijasta Yamahan V8 moottoria.
Kuljettajat karsiutuivat usein kisoista. Bernd Schneider pääsi kahdesti kilpailuihin (molemmissa keskeytys), mutta Aguri Suzuki karsiutui kaikista kisoista.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Zakspeed | Yamaha | P |  | BRA | SMR | MON | MEX | USA | CAN | FRA | GBR | GER | HUN | BEL | ITA | POR | ESP | JPN | AUS | 0 | - |
| 1989 | Zakspeed | Yamaha | P |  Bernd Schneider | Kesk. | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | Kesk. | DNPQ | 0 | - |
| 1989 | Zakspeed | Yamaha | P |  Aguri Suzuki | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | 0 | - |
Aiheesta muualla

Kuvia tai muita tiedostoja aiheesta Zakspeed 891 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zakspeed 891
Zakspeed Formula 1 -autot
841
861
871
881
881B
891
Autot, jotka kilpailivat Formula 1 -kaudella 1989
McLaren MP4/5
Williams FW12C
Williams FW13
Ferrari 640
Benetton B188
Benetton B189
Tyrrell 017B
Tyrrell 018
Lotus 101
Arrows A11
Dallara F189
Brabham BT58
Minardi M188B
Minardi M189
Onyx ORE-1
March 881
March CG891
Ligier JS33
Rial ARC2
AGS JH23B
AGS JH24
Lola LC88B
Lola LC89
EuroBrun ER188B
EuroBrun ER189
Osella FA1M89
Zakspeed 891
Coloni FC188B
Coloni C3
Käännös suomeksi
Yamaha YZF-R125

Yamaha YZF R-125
Yamaha YZF-R125, tai Yamaha R125 on Yamahan kevytmoottoripyörä, jonka valmistus aloitettiin pääosin vuonna 2008. Pyörä on varustettu kevytmoottoripyörämarkkinoiden tehokkaimmaksi nelitahtikoneeksi luonnehditulla, Motori Minarellin valmistamalla nestejäähdytteisellä, neliventtiilisellä SOHC-moottorilla, jolle valmistaja lupaa suurimman sallitun (11 kW) huipputehon.
Samaa moottoria käyttävät mm. Yamahan supermoto- ja enduropiikit (WR125 ja WR125X) sekä Rieju Marathon 125 ja HM Moton nelitahtiset satapiikit.
Pyörän huippunopeus vakiona on noin 130 km/h.
Pyörän massa on noin 140 kilogrammaa.
Pyörän suositushinta oli vuonna 2008 4 990 euroa, vuonna 2009 5 090 euroa ja vuonna 2010 4 690 euroa.
Historia

Yamaha on tehnyt jo pitkän aikaa YZF- ja YZF-R-sarjaan kuuluvia 600- ja 1 000-kuutioisia pyöriä.
Pyörän edeltäjä on Yamaha TZR 125, joka aikanaan hallitsi piikkimarkkinoita.
R125 on Honda CBR 125R:n haastaja nelitahtisten supersportmallisten kevytmoottoripyörien luokan markkinoilla.
Teknisiä tietoja

Moottorintyyppi - Nelitahtinen, nestejäähdytteinen, yksisylinterinen
Iskutilavuus - 125 cm³
Teho - 12,6 kW / 17 hv
Käynnistys - sähkökäynnistys
Polttoainesäiliö - 13,8 l
Kuivapaino - 138 kg
Vaihteisto - 6-portainen hammasvaihteisto
Aiheesta muualla

yamaha-motor.fi/YZF_R_125 Virallinen Internet-sivusto
Yamaha YZF-R125 kuvia (Arkistoitu – Internet Archive)
Yrjö Saarenpää

Yrjö Akseli Saarenpää (15. heinäkuuta 1935 Rovaniemen maalaiskunta – 6. lokakuuta 2005) oli suomalainen rakennusmestari ja runoilija.
Saarenpää kävi kansakoulun. Helsingin teknillisessä koulussa Saarenpää oli vuosina 1959–1962. Rakennusmestarina hän oli Työtehoseura ry:ssä vuosina 1962–1970 ja Puutalo Oy:ssä vuodesta 1970.
Saarenpään vanhemmat olivat maanviljelijä Leo Akseli Saarenpää ja Hellin Maria (o.s. Takkunen). Puoliso oli kirjailija Tuovi Saarenpää (o.s. Leppäharju).
Saarenpää palkittiin J. H. Erkon kirjoituskilpailussa 1963.
Teoksia

Kirvesvarrenveistäjän omakuva : runoja. Weilin + Göös, Helsinki 1965
Zolani Tete

| Zolani Tete> Henkilötiedot |
| --- | --- |
Syntynyt: 8. maaliskuuta 1988 (ikä 36) Itä-Kap, Etelä-Afrikka
Kansalaisuus:   Etelä-Afrikka
Nyrkkeilijä
Painoluokka:   Kääpiösarja
Kätisyys:  Vasenkätinen
Ammattilaistilastot
Ottelut:  31
Voitot:  28
– tyrmäysvoitot:  21
Tappiot:  3
Zolani Tete (s. 8. maaliskuuta 1988) on eteläafrikkalainen nyrkkeilijä ja hallitseva kääpiösarjan WBO-liiton mestari painoluokassaan. Aiemmin urallaan Tete on ollut myös IBF-liiton ylemmän kärpässarjan maailmanmestari.
Amatööriura

Amatööriurallaan Tete otteli yli 400 ottelua joista hän hävisi vain kolme.
Ammattinyrkkeilyura

Vuonna 2006 ammattinyrkkeilyuransa aloittanut Tete voitti uransa ensimmäiset 13 ottelua ja pääsi otteluun silloista IBF-liiton kärpässarjan maailmanmestari Moruti Mthalanea vastaan mutta hävisi teknisellä tyrmäyksellä viidennessä erässä.
Hävittyään Mthalanelle Tete siirtyi ylempään kärpässarjaan. Ylemmässä kärpässarjassa Tete kärsi tappion Juan Alberto Rosasille enemmistöpäätöksellä. Tete kärsi ylemmässä kärpässarjassa toisen tappionsa Roberto Sosalle hajaäänituomiolla. Tete kohosi väliaikaiseksi IBF-liiton kääpiösarjan mestariksi voittamalla Jose Santos Gonzalezin teknisellä tyrmäyksellä kymmenennessä erässä. Itse ottelu oli likainen ja Tete oli tulla diskatuksi ennen voittoaan. Molemmat nyrkkeilijät myös kävivät kanveesissa ottelun aikana. Tete puolusti IBF-liiton mestaruutta kerran Victor Ruizia vastaan ennen luopumistaan IBF-liiton mestaruudesta.
Vuonna 2016 Tete siirtyi kääpiösarjaan. Kolmannessa kääpiösarjassa käymässään ottelussa Tete kohosi WBO-liiton mestariksi voittamalla Arthur Villanuevan yksimielisesti kaikin tuomariäänin. Tete otteli Villeneuvaa vastaan edellisen mestari Marlon Tapalesin jouduttua luopumaan mestaruudesta painoluokkaan liian painavana. Tämän jälkeen Tete on puolustanut mestaruuttaan kerran Siboniso Gonyaa vastaan tyrmäten vastustajansa 11 sekunnissa.
Leander Sevillalainen

| Leander Sevillalainen |
| --- | --- |

Henkilötiedot
Syntynyt: n. 534 Cartagena, Espanja
Kuollut: n. 600 Sevilla, Espanja
Ammatti:  piispa
Vanhemmat:  Severianus ja Theodora
Pyhä Leander Sevillalainen (n. 534 Cartagena, Espanja – n. 600 Sevilla, Espanja) oli munkki, pyhimys ja piispa. Mies oli Severianuksen ja Theodoran lapsi ja hänen veljensä Isidore ja Fulgentius sekä hänen siskonsa Florentina ovat myös pyhimyksiä. Hän käännytti pyhän Hermengildin ja prinssi Reccaredin, oli pyhän paavi Gregorius Suuren ystävä, toimi areiolaisuutta vastaan, osallistui Toledon kolmanteen kirkolliskokoukseen, uudisti ja yhtenäisti espanjalaista liturgiaa, kirjoitti säännön nunnille ja otti käyttöön Nikean uskontunnustuksen messuissa lännessä. Pyhimyksen töistä on säilynyt vain kaksi eli “De institutione virginum et contemptu mundi” ja “Homilia de triumpho ecclesiæ ob conversionem Gothorum”. Miehen muistopäivää vietetään 13. maaliskuuta ja joissain kalentereissa 27. helmikuuta tai 13. marraskuuta ja hän on Sevillan suojeluspyhimys.
Zola Maseko

| Zola Maseko> Henkilötiedot |
| --- | --- |
Syntynyt: 1967 (ikä 56–57) Swasimaa
Ammatti:  elokuvaohjaaja, tuottaja
Ohjaaja
Aktiivisena:  1992–
Tunnetuimmat ohjaukset:  The Life and Times of Sara Baartman (1998), Drum (2004)
Palkinnot
 FESPACO:n paras dokumenttielokuva (1999); FESPACO:n Yennengan kultainen ori (paras elokuva, 2005) 
Aiheesta muualla
IMDb 
Zola Maseko (s. 1967 Swasimaa) on eteläafrikkalainen elokuvaohjaaja, käsikirjoittaja ja tuottaja.
Maseko kävi koulua Swasimaassa ja Tansaniassa. Hän liittyi ANC:n aseelliseen siipeen Umkhonto we Sizween vuonna 1987. Myöhemmin hän muutti Britanniaan, jossa hän opiskeli National Film and Television Schoolissa. Valmistuttuaan hän muutti Etelä-Afrikkaan (1994).
Masekon ohjaustöistä mainittakoon vuosiin 1810–1815 sijoittuva dokumenttielokuva The Life and Times of Sara Baartman (1998), joka kertoo näyttelyesineeksi Britanniaan kaapatusta 20-vuotiaasta mustaihoisesta afrikkalaisnaisesta Sara(h) Baadtmanista. Tämä elokuva palkittiin FESPACO:ssa 1999 parhaan dokumenttielokuvan palkinnolla. Muukalaispelkoa käsittelee esimerkiksi elokuva A Drink In The Passage (2002). Johannesburgin 1950-luvun mustaan kaupunginosaan sijoittuvalla, rotuerottelua vastaan taistelevaa Drum-lehden toimittajaa kuvaavalla elokuvalla Drum (2004) Maseko voitti FESPACO:n pääpalkinnon eli Yennengan kultaisen orin (paras elokuva, 2005).
Filmografia

Dear Sunshine (1992)
Scenes from Exile (1993)
Africa Dreaming (1997)
The Foreigner (1997)
The Life and Times of Sara Baartman (1998)
Children of the Revolution (2002)
A Drink in the Passage (2002)
The Return of Sara Baartman (2003)
The Goat (2004)
Drum (2004)
The Manuscripts of Timbuktu (2009)
The Whale Caller (2016)
Aiheesta muualla

Zola Maseko (englanniksi) (linkedin.com)
Drum-elokuvan traileri (englanniksi) (youtube.com)
Award-winning film director Zola Maseko’s latest offering (13.6.2018; The Whale Caller -elokuvaan liittyvä tv-haastattelu) (englanniksi) (youtube.com)
Álvaro Novo

Álvaro Novo Ramírez (s. 16. toukokuuta 1978, Córdoba, Espanja) on espanjalainen jalkapalloilija, joka edustaa Primera Divisiónin Real Sociedadia.
Keskikenttäpelaajana pelaava Novo aloitti ammattilaisuransa vuonna 1999 Mallorcan joukkueessa. Ennen Mallorcaa hän oli edustanut pikkuseura Carabanchelia. Hän teki läpimurtonsa kaudella 2000–2001, jolloin hän pelasi lähes kaikissa kauden liigaotteluissa, kun ensimmäisellä kaudella niitä oli kertynyt vain viisi. Vuonna 2003 Novo siirtyi Mallorcalta pääkaupungin Atlético Madridiin, jossa hän oli ensimmäisellä kaudellaan vakiokokoonpanoa, mutta toisella kaudella pelasi hyvin vähän, ja siirtyi kaudeksi 2005–2006 nykyiseen seuraansa Real Sociedadiin.
Aiheesta muualla

Novo Yahoo! Sportin tietokannassa (espanjaksi)
Novo Terran sivuilla (espanjaksi)
Novo Fussballdatenin tietokannassa (saksaksi)
Novo El-Mundon sivuilla (espanjaksi)
Änglagård

Änglagård on ruotsalainen progressiivisen rockin yhtye, jonka perustivat vuonna 1991 laulaja-kitaristi Tord Lindman ja basisti Johan Högberg. Muita jäseniä olivat mm. Mattias Olsson (lyömäsoittimet), Anna Holmgren (huilu), Thomas Johnson (piano, urut, mellotroni) ja Jonas Engdegård (kitara). Yhtye loi omaperäisen soundin, ottaen vaikutteita progressiivisen rockin klassikoilta, kuten Yes ja King Crimson.
Yhtyeen ensimmäinen albumi, Hybris ilmestyi vuonna 1992. Sitä seurasi vuonna 1994 instrumentaalinen Epilog. Yhtye hajosi toisen albuminsa julkaisun jälkeen. Vuonna 1996 kuitenkin ilmestyi livelevy Buried alive, joka oli nauhoitettu Yhdysvalloissa vuonna 1994. Yhtye teki lyhytaikaisen comebackin vuonna 2003. Yhtye nauttii edelleen kulttisuosiota, mutta sen studiolevyistä ilmestyy uusintapainoksia harvakseltaan.
Jäsenet > Nykyiset

Johan Brand (Högberg) – basso (1991–1994, 2002–2003, 2009–)
Tord Lindman – kitara, laulu (1991–1994, 2012-)
Anna Holmgren – huilu (1992–1994, 2002–2003, 2009–)
Jonas Engdegård – kitara (1991–1994, 2002–2003, 2009–2012, 2014-)
Erik Hammarström – rummut, lyömäsoittimet (2012-)
Linus Kåse – kosketinsoittimet (2012-)
Jäsenet > Entiset

Thomas Johnson – kosketinsoittimet (1991–1994, 2002–2003, 2009–2012)
Mattias Olsson – rummut, lyömäsoittimet (1991–1994, 2002–2003, 2009–2012)
Diskografia > Studioalbumit

Hybris – 1992
Epilog – 1994
Viljans Öga – 2012
Diskografia > Livealbumit

Buried Alive  – 1996
Prog på Svenska: Live in Japan – 2014
Änglagård Live: Made in Norway - 2017
X1 (yhtye)

| X1 |
| --- | --- |

Tiedot
Toiminnassa:  2019–2020
Tyylilaji:  K-Pop
Kotipaikka:  Etelä-Korea
Entiset jäsenet:  Han Seungwoo  Cho Seungyoun  Kim Wooseok  Kim Yohan  Lee Hangyul  Cha Junho  Son Dongpyo  Kang Minhee  Lee Eunsang  Song Hyeongjun  Nam Dohyon 
Levy-yhtiö:  Swing Entertainment Stone Music Entertainment
Infobox OKNimi-testi OK: 
X1 (kor. 엑스원 Ekseuwon) oli eteläkorealainen yhtye, jonka muodosti CJ E&M Mnetin Produce X 101 -ohjelman kautta. Yhtyeeseen kuului yksitoista jäsentä: Kim Yohan, Kim Wooseok, Han Seungwoo, Song Hyeongjun, Cho Seungyoun, Son Dongpyo, Lee Hangyul, Nam Dohyon, Cha Junho, Kang Minhee ja Lee Eunsang. Yhtye debytoi Swing Entertainmentin alaisuudessa 27. elokuuta 2019 Emergency: Quantum Leap EP:llä.
Yhtye lopetti 6. tammikuuta 2020.
Entiset jäsenet

| Nimi / Hangul | Syntymäpäivä | Syntymäpaikka | Rooli |
| --- | --- | --- | --- |
| Han Seungwoo (한승우) | 24. joulukuuta 1994 | Buk-gu, Busan, Korean tasavalta | johtaja, päävokalisti |
| Cho Seungyoun (조승연) | 5. elokuuta 1996 | Gyeonggi, Korean tasavalta | päävokalisti, räppäri |
| Kim Wooseok (김우석) | 27. lokakuuta 1996 | Daedeok-gu, Daejeon, Korean tasavalta | vokalisti |
| Kim Yohan (김요한) | 22. syyskuuta 1999 | Jungnang-gu, Soul, Korean tasavalta | räppäri, vokalisti |
| Lee Hangyul (이한결) | 7. joulukuuta 1999 | Namdong-gu, Incheon, Korean tasavalta | tanssija, vokalisti |
| Cha Junho (차준호) | 9. heinäkuuta 2002 | Hongseong-gun, Etelä-Chungcheong, Korean tasavalta | vokalisti |
| Son Dongpyo (손동표) | 9. syyskuuta 2002 | Yeongdeok-gun, Pohjois-Gyeongsang, Korean tasavalta | tanssija, vokalisti |
| Kang Minhee (강민희) | 17. syyskuuta 2002 | Suncheon-si, Etelä-Jeolla, Korean tasavalta | vokalisti |
| Lee Eunsang (이은상) | 26. lokakuuta 2002 | Jeju, Korean tasavalta | vokalisti |
| Song Hyeongjun (송형준) | 30. marraskuuta 2002 | Gyeongnam, Tongyeong, Korean tasavalta | tanssija, räppäri, vokalisti |
| Nam Dohyun (남도현) | 10. marraskuuta 2004 | Incheon-si, Gyeonggi, Korean tasavalta | räppäri |
Historia > Ennen debyyttiä: Produce X 101

X1 koottiin Mnetin Produce X 101 -ohjelman kautta, joka alkoi 3. maaliskuuta 2019 ja päättyi saman vuoden heinäkuussa. Ohjelmaan osallistui 101 kilpailijaa ja kahdestakymmenestä viimeiseistä kilpailijasta valittiin kymmenen jäsentä yhtyeeseen katsojaäänien kautta. Yhdestoista jäsen eli X.-sijan jäsen valittiin lopuista kilpailijoista sen perusteella, kuka oli saanut sarjan aikana eniten ääniä. X1:n jäsenet virallistettiin 19. heinäkuuta 2019.
Ennen ohjelmaan osallistumista moni jäsen oli ollut aktiivisena muissa yhtyeissä. Cho Seungyoun debytoi 2014 Uniq -yhtyeessä. Cho oli toiminut myös sooloartistina vuodesta 2016. Kim Wooseok debytoi vuonna 2015 UP10TION -yhtyeessä. Han Seungwoo debytoi Viction -yhtyeen johtajana 2016.
Historia > 2019: Debyytti

X1 allekirjoitti sopimuksen Swing Entertainmentin kanssa 2019. Yhtyeen tosi-TV-sarja X1 Flash alkoi 22. elokuuta. Yhtye debytoi 27. elokuuta Emergency: Quantum Leap EP:llä. "Flash" -kappaleeseen julkaistiin musiikkivideoon samana päivänä.
Historia > 2020: Hajoaminen

X1 hajosi 6. tammikuuta 2020, sillä jäsenien levy-yhtiöt eivät päässeet yhteisymmärrykseen yhtyeen jatkosta. Lopettamisen taustalla oli Mnetin Produce X 101 -ohjelman äänestysmanipulaatio.
Diskografia > EP:t

Emergency: Quantum Leap (2019)
Diskografia > Singlet

"Flash" (2019)
Larry Sitsky

Larry Sitsky AM (s. 1934 Tianjin, Kiina) on australialainen säveltäjä.
Sitsky syntyi Kiinassa venäjänjuutalaisten vanhempien lapsena. Hän saapui Australiaan vuonna 1951 ja opiskeli Uuden Etelä-Walesin musiikkikonservatoriossa, jossa valmistui vuonna 1954. Hän jatkoi pianonsoiton opiskelua Winifred Burstonin johdolla ja myöhemmin Yhdysvalloissa Egon Petrin johdolla. Säveltäjänä hän on itseoppinut. Sitsky on tehnyt opetustyötä Queensland Conservatorium Griffith Universityssa, Queenslandin yliopistossa, Canberra School of Musicissa ja Australian kansallisessa yliopistossa. Sitskysta tuli vuonna 1977 ensimmäinen australialainen, joka kutsuttiin Neuvostoliittoon kulttuurivaihtomatkalle.
Sitsky on saanut urallaan monia palkintoja ja tunnustuksia, kuten Advance Australia -palkinnon (1989), Centenary Medalin (2003) ja Australian ritarikunnan jäsenen arvon (2000). Albert H. Maggs Composition Award hänelle myönnettiin kahdesti: ensimmäisestä viulukonsertosta vuonna 1968 ja Santana-konsertosta klarinetille ja jousille vuonna 1981. Sitskyn tuotantoon kuuluu myös muun muassa oopperoita, kamarimusiikkia ja pianokappaleita. Sitsky on lisäksi julkaissut ja toimittanut kirjoja, kuten Busoni and the piano: the music, the writings and the recordings (1986), Index of the Classical Reproducing Piano Roll (1989), The repressed Russian Avant-Garde 1900-1929 (1993) ja Music of the 20th Century Avant-Garde (2002).
Sitsky meni vuonna 1961 naimisiin Magda Wlczekin kanssa. Pariskunta sai pojan ja tyttären.
Legio V Macedonica

Legio V Macedonica (makedonialainen) oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus vuonna 43 eaa. Legioonan tunnus oli härkä, mutta myös kotkaa käytettiin usein.
Macedonica oli vuonna 62 Armeniassa. Rhandeian taistelun jälkeen se siirrettiin itään kolmen muun legioonan kanssa Gnaeus Domitius Corbulon komennossa taistelemaan parthialaisia vastaan. Ensimmäisen juutalaissodan syttyessä keisari Nero lähetti legioonan Juudeaan Vespasianuksen komentoon taistelemaan juutalaiskapinallisia vastaan. Vuonna 69 legioona liitettiin Vespasianuksen pojan, Tituksen armeijaan, jonka kanssa hän valtasi Jerusalemin vuonna 70.
Vuonna 101 legioona siirrettiin Daakiaan taistelemaan paikallisia kansoja vastaan ja se pysyi Daakiassa vuoteen 274 asti, jolloin se siirrettiin Moesian provinssiin. Se pysyi siellä 400-luvulle asti, jolloin se katoaa merkinnöistä.
XII – Kouvostomolli

| XII – Kouvostomolli Viikate |
| --- | --- | --- |

Studioalbumin tiedot
 Julkaistu: 29. tammikuuta 2016
 Formaatti: CD, LP
 Tyylilaji: heavy metal, rautalankamusiikki
 Kesto: 37.43
 Levy-yhtiö: Spinefarm, Longplay
Listasijoitukset
  Suomen virallinen lista: 1.
Viikatteen muut julkaisut
| Panosvyö 2014 | XII – Kouvostomolli 2016 | Katkerimmat 2011–2017 2017 |
XII – Kouvostomolli on heavy metal -yhtye Viikatteen 12. studioalbumi. Se julkaistiin 29. tammikuuta 2016 levymerkillä Spinefarm Records.
Helmikuussa yhtye aloitti albumia promotoineen ”Missä molli mojahtaa 2016” -kiertueen.
Albumi nousi suoraan Suomen virallisen albumilistan ykköseksi.
Kappaleet

Elämä on katiska – 3.19
Mantelinmakuinen – 3.49
Rottinki – 4.53
Puolikulkijat – 3.54
Kovaa teetä – 3.07
Allikko – 5.26
Olen sees – 4.02
Pelastus – 2.52
Musta, metalli & taivas – 6.21
Kokoonpano

Kaarle Viikate – laulu, kitara
Arvo Viikate – kitara, laulu
Ervo Viikate – basso, laulu, kosketinsoittimet
Simeoni Viikate – rummut
Arvostelut

Imperiumi.net: 9–/10
Kaaoszine.fi: 9–
Soundi:
V2.fi:
Aiheesta muualla

XII – Kouvostomolli Discogsissa. (englanniksi)
Albumi XII – Kouvostomolli Encyclopaedia Metallum -sivustolla (englanniksi)
Zvi Griliches

Hirsh Zvi Griliches (12. syyskuuta 1930 – 4. marraskuuta 1999) oli liettualais-yhdysvaltalainen taloustieteilijä ja taloustieteen professori (Paul M. Warburg Professor) Harvardin yliopistossa. Hän oli johtavia teknologisen kehityksen tutkijoita. Griliches sai John Bates Clark -mitalin vuonna 1965.
Teoksia ja tutkimuksia

Griliches, Zvi: Hybrid Corn: An Exploration in the Economics of Technological Change. Econometrica, 1957, 25. vsk, nro 4, s. 501–522.  Artikkelin verkkoversio.
Griliches, Zvi: Patent Statistics as Economic Indicators: A Survey. NBER Working Papers, 1990, 1990. vsk, nro 3301.  Artikkelin verkkoversio.
Hausman, Jerry, Hall, Bronwyn & Griliches, Zvi: Econometric Models for Count Data with an Application to the Patents-R&D Relationship. Econometrica, 1984, 52. vsk, nro 4.  Artikkelin verkkoversio.
Aiheesta muualla

Grilichesin kotisivu
Grilichesin tutkimukset IDEASissa